29 sterf in Thailand-busongelukArgieffoto Minstens 29 mense is dood en vier erg beseer ná ŉ bus in Thailand in ŉ diep kloof beland het, het die polisie Vrydag gesê. Die ongeluk het Donderdagaand omstreeks 00:00 plaasgevind in die Phetchabun-provinsie. Die bus was onderweg na Chiang Rai. “Ons vermoed die busbestuurder het aan die slaap geraak,” het gen.maj. Sukit Samana, polisiebevelvoerder van Phetchabun-provinsie, aan AFP gesê. “Daar was 28 liggame in die kloof, wat sowat 30 m diep is. Een persoon het in die hospitaal gesterf.” Vier ander is steeds in ŉ kritieke toestand. “Volgens ŉ ooggetuie het die bus baie vinnig gery voordat dit in die kloof beland het.”